Diari Oficial de la Generalitat Valenciana


Sumari del DOGV 3379, del 24-11-1998 (1998/9192)

RESOLUCIÓ de 15 d’octubre de 1998, del director general d’Interior, per la qual es dóna publicitat a la convocatòria i a les bases per a la provisió pel sistema de lliure designació del lloc de tresorer de l’Ajuntament d’Alacant.
-------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3379

Data del DOGV
:   24-11-1998

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1998/9192


Data del document
:   15-10-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 15 d'octubre de 1998, del director general d'Interior, per la qual es dóna publicitat a la convocatòria i a les bases per a la provisió pel sistema de lliure designació del lloc de tresorer de l'Ajuntament d'Alacant. [1998/M9192]
  
Efectuada pel regidor delegat de Recursos Humans de l'Ajuntament d'Alacant la convocatòria per a la provisió pel sistema de lliure designació del lloc de tresorer de la dita corporació i aprovades pel Ple en sessió celebrada el 29 de juliol de 1998 les bases d'aquesta, de conformitat amb allò que s'ha disposat en l'article 99.2 de la Llei 7/1985, de 2 d'abril, Reguladora de les Bases de Règim Local, l'article 28 del Reial Decret 1.732/1994, de 29 de juliol i l'article 3.1 del Decret 159/1997, de 29 d'abril, del Govern Valencià, resolc:
  
Primer
  
Donar publicitat a la convocatòria per a la provisió pel sistema de lliure designació del lloc de tresorer de l'Ajuntament d'Alacant, i a les bases que han de regir aquesta que es relacionen en l'annex de la present resolució.
  
Segon
  
La convocatòria i les seues bases, a què es refereix aquesta resolució, podran ser impugnades segons el que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, a partir de la publicació del seu extracte en el Boletín Oficial del Estado.
  
València, 15 d'octubre de 1998.- El director general d'Interior: José Luis Villanueva Muñoz.
  
ANNEX
  
Bases que han de regir la convocatòria per a la provisió reglamentària del lloc de treball de tresorer de l'Ajuntament d'Alacant entre funcionaris d'administració local amb habilitació de caràcter nacional, subescala Intervenció Tresoreria, categoria superior.
  
Primera. Objecte i característiques del lloc
  
Les presents bases tenen com a objecte regir la convocatòria per a cobrir pel sistema de convocatòria pública i lliure designació establit en l'article 99.2 de la Llei 7/1.985, de 2 d'abril, Reguladora de les Bases de Règim Local, segons la redacció donada per la Llei 10/1993 (BOE 22.04.93), i articles 27 a 29 del Reial Decret 1.732/1994, de 29 de juliol, el lloc de treball les dades del qual s'expressen a continuació:
  
Corporació: Ajuntament d'Alacant.
  
Denominació: tresorer/a.
  
Classe: primera.
  
Nivell de complement de destinació: 30.
  
Complement específic: 2.639.676 pessetes anuals.
  
El lloc de treball es troba inclòs en el catàleg de llocs de treball de l'Ajuntament d'Alacant i el seu sistema de provisió és el de lliure designació entre funcionaris amb habilitació de caràcter nacional.
  
Segona. Requisits
  
Seran requisits indispensables per a concórrer a la convocatòria i poder exercir el lloc de treball, en cas de ser nomenat:
  
1. Estar integrat en l'escala d'habilitació de caràcter nacional, subescala d'intervenció, categoria superior.
  
2. Això no obstant, també podran concórrer els dipositaris no integrats, d'acord amb a allò que ha prescrit la disposició transitòria primera número 2.f) del Reial Decret 1.174/1987, de 18 de setembre, sobre Règim Jurídic dels Funcionaris d'Administració Local amb Habilitació de Caràcter Nacional.
  
Tercera. Convocatòria
  
La convocatòria serà remesa per la Presidència de la corporació a la Direcció General d'Interior (Conselleria de Presidència) de la Generalitat Valenciana, per a la seua íntegra publicació en el Diari Oficial de la Generalitat Valenciana, i posterior tramesa a la Direcció General de la Funció Pública del Ministeri d'Administracions Públiques, per a la publicació de l'oportú extracte en el Boletín Oficial del Estado.
  
Quarta. Sol·licituds
  
Les sol·licituds es dirigiran a l'Alcaldia Presidència de l'Ajuntament d'Alacant dins dels 15 dies naturals següents al de la publicació de l'extracte de la convocatòria en el Boletín Oficial del Estado.
  
A més a més del contingut mínim previst en l'article 70.1 de la Llei 30/1992, de Règim Jurídic de les Administracions Públiques i del Procediment Administratiu Comú, en la sol·licitud haurà d'indicar-se el número de registre personal, la situació administrativa en què es trobe el sol·licitant, i també la seu destinació.
  
Junt amb les sol·licituds, els aspirants acompanyaran els requisits, degudament acreditats, a què es refereix la base segona, així com un curriculum, on es detallarà els anys de servei, els llocs de treball exercits en l'administració, els títols acadèmics que posseesquen, els cursos realitzats, i tots aquells mèrits o circumstàncies que s'estime oportú posar de manifest, per tal de demostrar la seua idoneïtat per a ocupar el lloc convocat. Tots els mèrits al·legats hauran d'acreditar-se documentalment.
  
Cinquena. Nomenament
  
Conclòs el termini de presentació de sol·licituds, l'Alcaldia Presidència de la corporació procedirà, si fa el cas, i prèvia constatació de la concurrència dels requisits exigits en la convocatòria, a dictar la resolució corresponent en el termini d'un mes; la qual haurà de ser motivada amb referència al compliment, per part del candidat elegit, dels requisits i especificacions exigits en la convocatòria i de la competència per a procedir al nomenament.
  
De la resolució es retrà compte al Ple de la corporació, i es trametrà a la Generalitat Valenciana i a la Direcció General de la Funció Pública del MAP per a l'anotació i publicació conjunta en el Boletín Oficial del Estado.
  
Sisena. Presa de possessió
  
El termini per a la presa de possessió serà el previst en l'article 23 del Reial Decret 1.732/1994, de 29 de juliol.
  
Setena. Impugnació
  
Contra les presents bases podrà interposar-se recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptats a partir del dia següent a la publicació, en extracte, de la convocatòria en el Boletín Oficial del Estado.
  
Com a requisit per a la interposició de dit recurs haurà d'efectuar-se la comunicació prèvia de dita interposició a l'òrgan administratiu municipal autor de l'acte, segons exigeix l'article 110.3 de la Llei 30/1992, de 26 de novembre.